**Anexă la H.C.J. nr.136/27.05.2021**

**DIRECȚIA ECONOMICĂ**

**SERVICIUL FINANCIAR - CONTABILITATE**

**NR. \_\_\_\_\_\_\_\_\_\_\_\_\_\_\_\_\_\_\_**

**APROB**

**PREȘEDINTE,**

**Ion MÎNZÎNĂ**

**VIZAT VIZAT VIZAT**

**VICEPREȘEDINTE, VICEPREȘEDINTE, SECRETAR GENERAL**

**AL JUDEȚULUI**

**Marius Florinel NICOLAESCU Adrian Dumitru BUGHIU Ionel VOICA**

**R A P O R T**

**cu privire la aprobarea situațiilor financiare anuale ale**

**S.C. JUD DE PAZĂ ȘI ORDINE ARGEȘ S.R.L. la 31.12.2020**

Înființată în luna iunie 2011, în baza Legii nr.31/1990, S.C. PAZĂ ȘI ORDINE ARGEȘ S.R.L. este o societate cu răspundere limitată, cu capital integral de stat, având ca obiect de activitate prestarea serviciilor de pază, cod CAEN 8010, și un capital social subscris și vărsat de 100.000 lei.

S.C. PAZĂ ȘI ORDINE ARGEȘ S.R.L. are ca unic asociat Serviciul Public de Pază și Ordine Argeș, instituție aflată în subordinea Județului Argeș.

Politica de resurse umane a societății a respectat procedurile de recrutare și selecție de personal în concordanță cu legislația în vigoare, numărul de salariați la 31.12.2020 fiind 219.

Politica de achiziții în anul 2020 a vizat, în primul rând, asigurarea corespunzătoare cu echipament a agenților de securitate, fiind orientată pentru realizarea unui raport optim preț-calitate-scadență de plată.

Concurența puternică din piața serviciilor de pază a determinat decizia managementului să adopte o politică de preț-tarif competitivă, astfel că, pe măsură ce factorul cantitativ a avut un trend crescător, situația economică și financiară a societății a înregistrat performanță economică.

Din activitatea de pază desfășurată în anul 2020, S.C. PAZĂ ȘI ORDINE ARGEȘ S.R.L. a realizat următorii indicatori:

|  |  |  |
| --- | --- | --- |
| **Nr.crt.** | **Denumire** | **Valoare**  **(lei)** |
|  | Venituri totale | 8.280.672 |
|  | Cheltuieli totale | 7.980.681 |
|  | Profit brut | 299.991 |
|  | Impozit pe profit | 48.090 |
|  | Profit net | 251.901 |

Profitul net, în sumă de 251.901 lei, s-a propus să fie repartizat pe următoarele destinații:

* repartizat dividende - 125.951 lei
* rămas la dispoziția societății - 125.950 lei.

Repartizarea profitului net s-a efectuat cu respectarea prevederilor OG 64/2001 cu privire la

repartizarea profitului la societățile naționale, companiile naționale și societățile comerciale cu capital integral sau majoritar de stat, precum și la regiile autonome.

Toate operațiunile economico-financiare au fost consemnate în documente primare și în contabilitatea sintetică și analitică în mod cronologic și sistematic, cu respectarea principiilor, tehnicilor și instrumentelor prevăzute în reglementările legale în vigoare.

Informațiile curprinse în anexele bilanțului contabil reflectă în mod veridic datele consemnate în contabilitatea analitică și sintetică.

Contul de profit și pierdere reflectă într-o manieră fidelă rezultatele financiare obținute de către S.C. JUD PAZĂ ȘI ORDINE ARGEȘ S.R.L. în anul 2020.

La întocmirea situațiilor financiare anuale au fost respectate prevederile Legii contabilității nr.82/1991, republicată, cu modificările și completările ulterioare, O.M.F.P. nr.58/2021 privind principalele aspecte legate de întocmirea și depunerea situațiilor financiare anuale și a raportărilor contabile anuale ale operatorilor economici la unitățile teritoriale al Ministerului Finanțelor Publice.

Față de cele prezentate, și având în vedere prevederile art.173 alin.1 lit.f din OUG 57/2019 privind Codul Administrativ, vă supunem spre aprobare proiectul de hotărâre privind aprobarea situațiilor financiare anuale și a contului de profit și pierdere pe anul 2020 ale S.C. JUD PAZĂ ȘI ORDINE ARGEȘ S.R.L.

DIRECTOR EXECUTIV, DIRECTOR EXECUTIV,

Alisa CIOBANU Carmen MOCANU

Șef Serviciu, Șef Serviciu,

Cătălin ȘOVARMădălina GÎDOIU